钦定古今图书集成/明伦汇编/氏族典/第235卷 > 张茂
## 钦定古今图书集成/明伦汇编/氏族典/第235卷 > 张茂

按《晋书张轨传》：“轨子寔，寔弟茂，字成逊，虚靖好学，不

固辞。寻拜平西将军、秦州刺史。太兴三年，寔既遇害，
州人推茂为大都督、太尉、凉州牧，茂不从，但受使持
节。以兄子骏为抚军将军、武威太守、西平公。岁馀，茂”
筑灵均台，武陵人阎曾夜叩门呼曰：“武公遣我来，曰：
‘何故劳百姓而筑台’？”辛岩以曾妖妄，请杀之。茂曰：“吾
信劳人。曾称先君之令，何谓妖乎！”凉州大姓贾摹，寔
之妻弟也，势倾西土，茂诱而杀之。于是豪右迹屏，威
行凉域。永昌初，茂使将军韩璞率众取陇西南安之
地，以置秦州。太宁三年，卒。临终执骏手泣曰：“昔吾先
人以孝友见称，自汉初以来，世执忠顺。今虽皇舆播
迁，汝当谨守人臣之节，无或失坠。”在位五年，私谥曰
成。无子，骏嗣位。